РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 5

от заседание на Комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 19 март 2025 г.

Днес, 19 март 2025 г. от 14:00 часа се проведе заседание на Комисия „Съдебна карта, натовареност и съдебна статистика” към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ - отсъства
	
От администрацията на Висшия съдебен съвет присъстват експертните сътрудници към комисията: Нина Стоименова – директор на дирекция „Съдебна карта, натовареност и съдебна статистика“ /СКНСС/ и Арсения Тодорова – началник отдел „Съдебна статистика“ /СС/, дирекция „СКНСС“.

След разисквания по предварително обявения дневен ред, по предложение на г-жа Даниела Марчева – председател на комисия „Съдебна карта, натовареност и съдебна статистика” към съдийската колегия на Висшия съдебен съвет:

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.	Включва в дневния ред за заседанието следната допълнителна точка:
Доп. точка 4. Предложение от г-жа Даниела Марчева относно оптимизиране на работните помещения в сградата на ВСС с оглед осигуряване на необходимите условия за работа на служителите в дирекция „Съдебна карта, натовареност и съдебна статистика“ в АВСС.

Заседанието протече при следния дневен ред:

1. Обобщена информация за образуването, движението и приключването на делата, постъпили във Върховния касационен съд за периода от 01.07.2024  г. до 31.12.2024 година.
(Писмо вх. № ВСС-6216/14.03.2025 г.)

2. Писмо от г-н Георги Георгиев – министър на правосъдието относно предложение за създаване на междуведомствена експертна група за изпълнението на Етап 216 от НПВУ. 
(Писмо вх. № ВСС-3020/17.02.2025 г.)

3. Писмо от г-н Пламен 	Колев – председател на НБКСРС относно установени разминавания в подадените от ВСС статистически данни и данните от наблюдението и анализа на процедурите по ЗСРС през 2024 г. на органите на съдебна власт по чл. 15 от ЗСРС. /за сведение/
(Писмо вх. № ВСС-44/14.03.2025 г.)

 	Допълнителна точка:
	4. Предложение от г-жа Даниела Марчева относно оптимизиране на работните помещения в сградата на ВСС с оглед осигуряване на необходимите условия за работа на служителите в дирекция „Съдебна карта, натовареност и съдебна статистика“ в АВСС.
	По дневния ред:
ОТНОСНО точка 1 от дневния ред: Обобщена информация за образуването, движението и приключването на делата, постъпили във Върховния касационен съд за периода от 01.07.2024  г. до 31.12.2024 година.
(Писмо вх. № ВСС-6216/14.03.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема обобщена информация за образуването, движението и приключването на делата, постъпили във Върховния касационен съд за периода от 01.07.2024 г. до 31.12.2024 г., представена от председателя на ВКС на основание чл. 114, ал. 1, т. 14 от Закона за съдебната власт.

2. Внася представената от председателя на Върховния касационен съд обобщена информация в заседанието на съдийската колегия на Висшия съдебен съвет, насрочено за 25.03.2025 г., като предлага на съдийската колегия на ВСС да приеме следните решения:

ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Приема обобщена информация за образуването, движението и приключването на делата, постъпили във Върховния касационен съд за периода от 01.07.2024 г. до 31.12.2024 г., представена от председателя на ВКС на основание чл. 114, ал. 1, т. 14 от Закона за съдебната власт.
2. Обобщената информация ДА СЕ ПУБЛИКУВА на интернет страницата на Висшия съдебен съвет в раздел „Съдебна статистика“.
 ОТНОСНО точка 2 от дневния ред: Писмо от г-н Георги Георгиев – министър на правосъдието относно предложение за създаване на междуведомствена експертна група за изпълнението на Етап 216 от НПВУ. 
(Писмо вх. № ВСС-3020/17.02.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.  Да се уведоми министъра на правосъдието, че комисията поддържа направеното предложение от страна на ВСС за създаване на междуведомствена експертна група с представители от съответните звена в администрациите на ВСС и МП, която да подпомогне двете институции, които са солидарно отговорни да изготвят отговори на получените коментари от ЕК по изпратения за предварително съгласуване проект на „Годишен анализ на прилагането на правилата за електронно правосъдие в ГПК и НПК за 2022 и 2023 г.“, за изпълнението на Етап 216 от НПВУ.  

2. В писмото по т. 1 до министъра на правосъдието да бъде отправена и молба за предоставяне на обобщена информация, налична в МП към настоящия момент, свързана с изготвяне на проекта на анализ, за целите на работа на междуведомствената експертна работна група.
 	
ОТНОСНО точка 3 от дневния ред: Писмо от г-н Пламен 	Колев – председател на НБКСРС относно установени разминавания в подадените от ВСС статистически данни и данните от наблюдението и анализа на процедурите по ЗСРС през 2024 г. на органите на съдебна власт по чл. 15 от ЗСРС. /за сведение/
(Писмо вх. № ВСС-44/14.03.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение писмо с вх. № ВСС – 44/14.03.2024 г. от председателя на Националното бюро за контрол на специалните разузнавателни средства. 

2. Да се изпрати писмо до председателите на окръжните съдилища, с което да бъдат уведомени за установените разминавания в предоставените от тях данни, ведно с писмото на НБКСРС. 

	ОТНОСНО точка 4 от дневния ред: Предложение от г-жа Даниела Марчева относно оптимизиране на работните помещения в сградата на ВСС с оглед осигуряване на необходимите условия за работа на служителите в дирекция „Съдебна карта, натовареност и съдебна статистика“ в АВСС.
	Мотиви: Съгласно с решение по т. 1, протокол № 5/17.02.2025 г. на Пленума на Висшия съдебен съвет, с което е определена структура на администрацията на Висшия съдебен съвет и обща численост, Приложение 1 „Структура на администрацията на Висш съдебен съвет“ (считано от 01.03.2025 г.) е създадена дирекция „Съдебна карта, натовареност и съдебна статистика“ (СКНСС), чиято функционална компетентност е разписана в чл. 77а от Правилника за организация на дейността на ВСС и неговата администрация. Дирекцията е организирана в два отдела, а именно: отдел „Съдебна карта и натовареност“ и отдел „Съдебна статистика“.
	След влизане в сила решението на Пленума на ВСС не са предприети действия по оптимизиране работните помещения в сградата на съвета, находяща се на ул. „Екзарх Йосиф“ № 12, в резултат на което са налице значителни затруднения при изпълнението на служебните ангажименти от служителите в администрацията. Към момента в дирекция „СКНСС“ са назначени 8 служителя, вкл. директор на дирекция, които изпълняват служебните си задължения в 4 различни помещения, включително в две различни сгради. Следва да се отбележи, че в една от стаите на сравнително малка площ са организирани 5 работни места за експерти от дирекцията, но от различни отдели, включително и началник на отдел, а друг експерт е в стая с 3-ма експерти от дирекции „Информационни технологии“ и „Човешки ресурси, административно и техническо обслужване и класифицирана информация“. В допълнение, едно от работните места е разположено в сградата на съвета, находяща се на ул. „Г.С. Раковски“ № 185, а директор дирекция е с началник отдел и директор от друга дирекция -  дирекция „Информационни технологии“. 
	Това разпределение води до затруднения в организацията и работния процес, като същевременно създава предпоставки за следните проблеми: предвид новосъздадената дирекция - забавя процеса по изграждане организацията и възлагането на работа на служителите в така организираното ново звено, затруднена е комуникацията и координацията между служителите, намалена е продуктивността и ефективността на екипната работа, споделен е повишен стрес и неудобство за служителите и невъзможност за работни срещи,съвместна работа и възлагане и обсъждане на задачи от страна на директор на дирекцията.
Въз основа на горното,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

	1. Възлага на Главния секретар на ВСС да предприеме необходимите действия съобразно правомощията му по чл. 64, ал. 4, т. 11 от Правилника за организация на дейността на ВСС и неговата администрация, като предложи конкретно решение на комисията относно оптимизиране и разпределение на работните помещения с оглед осигуряване на необходимите условия за работа на служителите в дирекция „Съдебна карта, натовареност и съдебна статистика“ в АВСС.
	2. Изпраща решението по т. 1 на Главния секретар на ВСС.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  / п /

			ДАНИЕЛА МАРЧЕВА